ร้านโอ้กะจู๋ เป็นร้านสลัดผักสดออแกนิค ที่ทางร้านปลูก มีแปลงผักเอง ร้านนี้เกิดจากแนวคิดของเจ้าของร้านที่มีสโลแกนว่า "ปลูกผักเพราะรักแม่" โดยที่ทางเจ้าของร้านได้ใช้การปลูกผักขึ้นมาเพื่อให้กับลูกค้าที่เค้ารักได้รับประทานกันบ้าง ดังนั้นลูกค้าทุกคนจึงมั่นใจได้ว่าผักที่เราได้ทานจากร้านนี้เป็นผักที่ปลอดสารเคมี หรือ สารพิษอย่าง 100% เปิด10:00-21:00

สำหรับบรรยากาศของทางร้าน ที่ร้านนี้เค้าจะแบ่งออกเป็น 2 โซนค่ะ
คือเป็นแบบoutdoor (ปรับอากาศโดยธรรมชาติ)
และ แบบindoor (เครื่องปรับอากาศ)
ซึ่งจะมี2ชั้น และมีทั้งภายในบริเวณตัวรถบัส บางโซนสามารถมองเห็นแปลงผัก และชมวิวได้ค่ะ
ตัวร้านมีขนาดใหญ่ โต๊ะให้บริการเยอะค่ะ

เมนูแต่ละเมนูที่นี่น่าทานและอร่อย แต่ขอกไว้ก่อนว่าจานใหญ่มากครับ โดยเฉพาะเมนูสเต็กซี่โครงหมู จานใหญ่มาก ลูกค้าหลายคนมาทานที่นี่ต้องขอห่อกลับกันเลยทีเดียว

เมนูแนะนำ ซี่โครงสะพานโค้ง , พอร์คช็อป ,ไส้กรอกรวม ,สปาเก็ตตี้ผัดขี้เมา, สลัดผลไม้(เราชอบมากๆ) ของทานเล่น , ข้าว , อาหารจานเดียวก็มีนะคะ นอกจากนี้เราสามารถเลือกรูปแบบสลัดได้เองค่ะ น้ำสลัดก็มีให้เลือกเยอะแยะ

นอกจากนี้ยังมีขนมเค้ก เบเกอรี่น่าทานๆนะคะ เครื่องดื่มก็มีให้เลือกเยอะ ทั้งชา กาแฟ ผลไม้ปั่น สมูทตี้ หรือน้ำดีท็อกซ์ก็มีค่ะ 

การบริการลูกค้าดีมากๆค่ะ อาหารรอไม่นานเกินไป คุณภาพอาหารสด สะอาด รสชาตอร่อย ราคาไม่แพงเกินไป การตกแต่งร้านสวยงาม สะอาด สบายตา (-: